Oimjakon
Oimjakon (jakuudi keeles Өймөкөөн) on küla Venemaa Sahha Vabariigi Oimjakoni ulussis, Borogonski 1. naslegi halduskeskus. Asub Indigirka vasakul kaldal. Elanike arv on 521 (2001). Oimjakon on üks põhjapoolkera külmemaid paiku. Jaanuari keskmine õhutemperatuur on −47,0 °C. Madalaim mõõdetud õhutemperatuur oli −67,7 °C 1933. aastal. Ekstrapoleerimise teel saadi 1924. aastal õhutemperatuuriks −71,2 °C. Ilmajaam asub tegelikult 40 km kaugusel Oimjakoni lennuväljal, mis asub 2 km kaugusel Tomtori külast.